Toi dalcuerdu col Fíu de Bukowski na gravedá del asuntu del RIDEA. Gravedá que lateralmente vien duna auténtica pascaxada: les maniobres na sombra de  Josefina Martínez; perol problema nun para ehí, al mio xuiciu: el RIDEA ye -más quuna institución- un chiringuito onde atecharon cuatro caciques pa facer lo que-yos dea pola gana y nesto, desgraciadamente, asoméyense muncho (anque con otres intenciones) a los de lALLA. Yá digo que too esto son problemes laterales: el quid de la cuestión ta na total ausencia duna política cultural de los gobiernos del Principáu dAsturies que quieren más quhaya chiringuitos a quhaya instituciones que xeneren verdaderu  patrimoniu. Nesta clave, si me permitís, intrepreto yo les actuaciones de lALLA y les sos crítiques al posibilismu (crítiques que, por cierto, siempre fixeron): enfrentáronse a la OPLL cuandol que la dirixía nun yera de la cuerda académica y enfrentáronse agora, cuandol que la dirixe ye ún de los académicos más meritorios que nunca tuviera. El problema pa ellos, quiero dicir, nun ye la persona que dirixa la Oficina y saque alantre, por exemplu, la Xunta de Toponimia y el Plan de Normalización; el  problema ye la mesma esistencia de la Oficina que socava la estabilidá del chiringo. Saben que pinten poco y cualquier cosa -anque positivamente vaya en favor de la oficialidá de la llingua- va vese con suspicacia primero y depués con total animadversión. La culpa, yá digo, tienlal gobiernu: si hubiera una política cultural, lAcademia y el RIDEA tendríen un papel más útil y diba ser mui difícil que determinaes crítiques alloriaes (como les que fixo Ana Cano) se dieren. En fin, siguimos falando de papu sanu, si  vos paez. Que nun comparta nada contigo, Próspero, nun quier dicir que te suponga falta dhonradez: fai tu lo mesmo comigo, ho, a ver si llegamos a dalguna conclusión. La discrepancia, equí y en Burundi, yel primer pasu pa entendese.